
Text rozhodnutia
Súd: Krajský súd Bratislava Spisová značka: 5Sp/30/2016 Identifikačné číslo súdneho spisu: 1016201137 Dátum vydania rozhodnutia: 07. 07. 2016 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2016:1016201137.1 Rozhodnutie Krajský súd v Bratislave pred samosudcom JUDr. Petrom Pospechom, v právnej veci navrhovateľa: P. L. R., M.. XX.X.XXXX J. XX.X.XXXX, Š. U. I. D. proti odporcovi: Prezídium Policajného zboru, Úrad hraničnej a cudzineckej polície, Riaditeľstvo hraničnej a cudzineckej polície Bratislava, Oddelenie cudzineckej polície PZ Nové Zámky, Bitúnkova 8, 940 01 Nové Zámky o opravnom prostriedku proti rozhodnutiu o predĺžení lehoty zaistenia č. PPZ-HCP-BA12-7-020/2016-AV zo dňa 3.6.2016 takto r o z h o d o l : Súd rozhodnutie odporcu č. PPZ-HCP-BA12-7-020/2016-AV zo dňa 3.6.2016 o predĺžení lehoty zaistenia p o t v r d z u j e podľa § 250q ods. 2 O.s.p. Navrhovateľovi súd náhradu trov konania nepriznáva. o d ô v o d n e n i e : Napadnutým rozhodnutím odporcu, Oddelenia cudzineckej polície Policajného zboru Nové Zámky bolo odporcom rozhodnuté, že účastníkovi konania P. L. R., nar. XX.X.XXXX, štátna príslušnosť I. republika, bez cestovného dokladu sa podľa § 88 ods. X zákona o pobyte cudzincov predlžuje lehota zaistenia dňom 3.6.2016 o 3 mesiace t.j. do 3.9.2016 a ponecháva ho umiestneného v zariadení Útvaru policajného zaistenia Medveďov. V odôvodnení rozhodnutia odporcu uviedol, že podľa doterajšieho konania je preukázaná absencia účastníka konania so správnym orgánom ako aj s pracovníkmi Oddelenia cudzineckej polície, Útvaru policajného zaistenia pre cudzincov Medveďov. Taktiež z dôvodu, že doteraz nebol Zastupiteľským úradom vydaný náhradný cestovný doklad v lehote zaistenia, čím sú podľa § 88 ods. 4 zákona o pobyte cudzincov naplnené dôvody pre predlženie doby zaistenia podľa § 88 ods. 4 zákona č. 404/2011 Z.z. o pobyte cuzincov. Proti tomuto rozhodnutiu bol v stanovenej lehote podaný opravný prostriedok, v ktorom navrhovateľ uviedol, že v konaní správneho orgánu bola zistená taká vada, ktorá mohla mať vplyv na zákonnosť napadnutého rozhodnutia. Postupom správneho orgánu bola navrhovateľovi odňatá možnosť účinne obhajovať svoje práva a to právo na osobnú slobodu. Oznámenie o začatí konania predstavuje jednu z podstatných náležitostí samotného konania, keďže sa ním zaručuje vedomosť účastníka konania o samotnom konaní ako aj možnosť aktívneho uplatnenia práv, ktoré navrhovateľovi prináležia podľa § 33 ods. 1 zákona č. 71/1967 o správnom konaní. Takýto nesprávny postup zo strany správneho orgánu predstavuje dôvody na zrušenie rozhodnutia o zaistení podľa § 250j ods. 2 písm. e O.s.p. a tiež s poukazom na rozhodnutie Krajského súdu v Bratislave zo dňa 24.8.2015 sp. zn. 4Sp/75/2015 na základe týchto ako aj iných skutočností žiadal navrhovateľ napadnuté rozhodnutie o predĺžení lehoty zaistenia zrušiť a vrátiť odporcovi na nové konanie a nariadiť okamžité prepustenie zo zaistenia. Súčasne navrhovateľ súhlasil s prejednaním veci bez nariadenia pojednávania. K opravnému prostriedku navrhovateľa sa odporca písomne vyjadril svojím písomným podaním zo dňa 23.6.2016 v rámci predloženia opravného prostriedku s tým, že Oddelenie cudzineckej polície PZ Nové Zámky ako orgán vecne príslušný na konanie podľa § 125 ods. 2 zákona o pobyte cudzincov preskúmal napadnuté rozhodnutie v plnom rozsahu, ako aj konanie, ktoré mu predchádzalo, pričom neboli zistené také skutočnosti, ktoré by spochybňovali napadnuté rozhodnutie. Nakoľko nie sú dôvody na jeho zrušenie, žiada napadnuté rozhodnutie ako vecne správne potvrdiť. Súčasne odporca súhlasil s preskúmaním rozhodnutia bez nariadenia pojednávania. Krajský súd v Bratislave ako súd vecne a miestne príslušný na konanie podľa tretej hlavy, piatej časti O.s.p. preskúmal napadnuté rozhodnutie v rozsahu dôvodov, ktoré uviedol vo svojom opravnom prostriedku navrhovateľ podľa § 244 O.s.p. a po preskúmaní napadnutého rozhodnutia dospel k záveru, že opravný prostriedok navrhovateľa nie je dôvodný. Podľa § 244 O.s.p. v správnom súdnictve preskúmavajú súdy na základe žalôb alebo opravných prostriedkov zákonnosť rozhodnutí a postupov orgánov verejnej správy. Podľa §246 O.s.p. na preskúmavanie rozhodnutí a postupov sú vecne príslušné krajské súdy, ak zákon neustanovuje inak. Podľa § 88 ods. 1 písm. a) bod 1 zákona č. 404/2011 policajt je oprávnený zaistiť štátneho príslušníka tretej krajiny v konaní o administratívnom vyhostení s cieľom zabezpečiť jeho vycestovanie do krajiny podľa § 77 ods. 1, ak existuje riziko jeho úteku. Podľa § 88 ods. 4 veta prvá zákona číslo 404/2011 Z.z. štátny príslušník tretej krajiny môže byť zaistený na čas nevyhnutne potrebný, najviac na 6 mesiacov. Ak možno predpokladať, že napriek vykonaným úkonom potrebným na výkon administratívneho vyhostenia alebo trestu vyhostenia sa tento výkon predĺži z dôvodu, že štátny príslušník tretej krajiny nespolupracuje, alebo z dôvodu, že mu zastupiteľský úrad nevydal náhradný cestovný doklad v lehote podľa prvej vety, môže policajný útvar rozhodnúť a to opakovane o predĺžení lehoty zaistenia, pričom celková doba zaistenia nesmie presiahnuť 12 mesiacov. Štátny príslušník tretej krajiny je zaistený dňom vydania rozhodnutia. Podľa názoru súdu neobstojí námietka navrhovateľa o nesprávnom právnom posúdení. Podľa názoru súdu správny orgán správne posúdil možnosť predlženia zaistenia a v danom prípade postupoval správne podľa ustanovení § 88 ods. 4 zákona o pobyte cudzincov a skutočným dôvodom predlženia zaistenia, podľa názoru súdu bolo odmietnutie súčinnosti navrhovateľa spolupracovať so správnym orgánom a druhým dôvodom bolo nevydanie cestovného dokladu Zastupiteľským úradom. Tieto dve skutočnosti boli dôvodom pre predlženie doby zaistenia. I keď obmedzenie slobody je vážnym zásahom do práv navrhovateľa, podľa názoru súdu odporca objektívne posúdil skutkový a právny stav, jeho rozhodnutie je riadne odôvodnené a dostatočne zrozumiteľné, obsahujúce všetky zákonom stanovené náležitosti podľa § 32 ods. 1 a § 47 Správneho poriadku a odôvodnenia rozhodnutia je zrejmé akými úvahami sa odporca riadil v konaní pred vydaním napadnutého rozhodnutia a preto napadnuté rozhodnutie uvedené vo výrokovej časti tohto rozhodnutia potvrdil podľa § 250q ods. 2 O.s.p. Vzhľadom k tomu, že navrhovateľ ako aj odporca súhlasili s prejednaním veci bez nariadenia pojednávania konajúci súd dňa 30.6.2016 oznámil verejné vyhlásenie rozsudku dňa 7.7.2016 o 8,50 hod. Výrok o trovách konania súd oprel o skutočnosť, že navrhovateľ si trovy konania neuplatnil a preto súd rozhodol, že navrhovateľovi trovy konania neprináležia

